Ubåden, der natten til fredag blev meldt savnet, er nu fundet. Båden er sunket og Forsvaret fortæller, at den har oplevet tekniske problemer. Ejeren af ubåden meldes at være i god behold, og er blevet sat af i Dragør.

Den selvbyggede ubåd »UC3 Nautilus« der havde opfinderen Peter Madsen og en svensk journalist ombord blev meldt savnet natten til fredag klokken 02:30, da den ikke var vendt tilbage til det aftalte tidspunkt.

Peter Madsen er blev bragt i land på Dragør havn og er efter eget udsagn i god behold. Der er forlydender om, at den svenske journalist blev sat i land tidligere i går aftes og dermed ikke var ombord på båden, da den sank, men det vides endnu ikke, hvor journalisten befinder sig i øjeblikket.

Peter Madsen er opfinder og har selv bygget ubåden Nautilus. Det er den tredje i rækken af ubåde, han har bygget. Under navnet »Raket Madsen« er han også kendt for at bygge rumraketter.

Peter Madsen er nu kommet i land ved Dragør havn og er i god behold.

Flere frivillige både har hjulpet med eftersøgningen af Peter Madsens ubåd. Madsen selv er bragt i land af en privat båd ved navn Silola.

FAKTA FAKTA: Den privatbyggede ubåd UC3 Nautilus * Ubåden UC3 Nautilus blev bygget som et hobbyprojekt af en gruppe ubådsentusiaster med Peter Madsen i spidsen. Det tog tre år at færdiggøre fartøjet og har siden været en del af raketforeningen Copenhagen Suborbitals, som blev startet af Peter Madsen og Kristian von Bengtson. * 3. maj 2008 blev Nautilus søsat i Københavns Havn. * Ubåden er en af verdens største hjemmebyggede eksemplarer og er den tredje ubåd, som Peter Madsen har designet. * Nautilus er næsten halv størrelse af den danske flådes ubåde af Tumleren-klassen. Den drives dieselelektrisk. * Ubåden kan i teorien dykke til en dybde på 470 meter. Det er den dybde, hvor skroget ifølge beregninger kan forventes at bryde sammen på grund af vandtrykket. * I 2010 skete der en batterieksplosion i maskinrummet. Flere batterier blev beskadiget. I 2011 blev ubåden taget på land og har gennemgået en omfattende renovering. * I 2014 brød Peter Madsen med raketforeningen, og Nautilus blev udskilt i sin egen ubådsforening, hvor det blev vedtaget af de 37 medlemmer, at ubådsforeningen med Peter Madsen som æresmedlem var ejer af ubåden. Ubådsforeningen fik til opgave at foretage en omfattende renovering af båden. * I 2015 opstod en konflikt omkring ubådens ejerforhold, og ubådsforeningen ekskluderede Peter Madsen, efter at han havde bedt om en aftale for brugsret, da han betragtede sig selv, som den retmæssige ejer af Nautilus * Efter to måneders strid overdrog ubådsforeningen Nautilus til Peter Madsen i marts 2015 Kilder: uc3nautilus.dk, Ingeniøren /ritzau/ FOLD UD FOLD UD

Ifølge Ritzaus oplysninger melder besætningen, at båden har oplevet tekniske problemer.

»En helikopter har været i radiokontakt med ubåden. De fortalte, at de er i god behold, og at de har haft tekniske problemer,« siger Ole Theill, der er vagtholdsleder ved Forsvarets Operationscenter, til Ritzau.

Ifølge TV 2 News er Peter Madsen blevet fløjet væk i en helikopter svøbt i varmetæpper.

Der er endnu ingen meldinger om, hvor den svenske journalist befinder sig.

OPDATERES